проблемът беше забелязан от националните митнически органи. И на последно място, твърдението, че грешката в отчетите не е довела до нарушаване на МВЦ, няма отношение към оценката във връзка с нарушаването на задълженията за отчитане.
 (29)
 Поради това Комисията поддържа заключението си по отношение на нарушенията на ангажимента от страна на ZNSHINE. В действителност ZNSHINE не оспорва факта, че претоварените соларни модули са произведени от него.
 ii) Коментари на други заинтересовани страни
 (30)
 Една от заинтересованите страни поиска оттеглянето на приемането на ангажимента по отношение на това дружество да бъде с обратна сила, тъй като нарушенията на ангажимента от страна на ZNSHINE са сериозни. Освен това същата заинтересована страна поиска въпросното оттегляне с обратна сила да бъде приложено и към подобни случаи в бъдеще.
 (31)
 Заинтересованата страна изхожда от принципното допускане, че националните митнически органи са провели разследване по отношение на ZNSHINE и са конфискували значителни количества внос, който умишлено е деклариран неправилно. Освен това по мнението на заинтересованата страна общият размер на митата, избегнати от тримата производители износители, по отношение на които Комисията оттегли приемането на ангажимента (13), и от ZNSHINE, възлиза на неколкостотин милиона евро, което оправдава оттеглянето на ангажимента с обратна сила.
 (32)
 Комисията отхвърли това искане, тъй като няма правно основание за подобно оттегляне с обратна сила. Освен това националните митнически органи са изискали заплащането на антидъмпинговите и изравнителните мита за въпросните сделки; следователно не е необходимо оттегляне на ангажимента с обратна сила. Комисията счита за необходимо да отбележи и че в изявлението си заинтересованата страна е направила неподкрепени с доказателства допускания. Комисията отхвърля също така приведения от заинтересованата страна довод във връзка с предполагаемия размер на избегнатите мита като необосновано твърдение.
 Ж. ОТТЕГЛЯНЕ НА ПРИЕМАНЕТО НА АНГАЖИМЕНТА И НАЛАГАНЕ НА ОКОНЧАТЕЛНИ МИТА
 (33)
 Поради това, в съответствие с член 8, параграфи 7 и 9 от основния антидъмпингов регламент и с член 13, параграфи 7 и 9 от основния антисубсидиен регламент, както и в съответствие с условията на ангажимента Комисията стигна до заключението, че приемането на ангажимента по отношение на ZNSHINE следва да се оттегли.
 (34)
 Като следствие от това, в съответствие с член 8, параграф 9 от основния антидъмпингов регламент и с член 13, параграф 9 от основния антисубсидиен регламент, окончателното антидъмпингово мито, наложено по силата на член 1 от Регламент за изпълнение (ЕС) No 1238/2013, и окончателното изравнително мито, наложено по силата на член 1 от Регламент за изпълнение (ЕС) No 1239/2013, се прилагат автоматично за вноса с произход или изпратен от КНР на разглеждания продукт, произвеждан от ZNSHINE (допълнителен код по ТАРИК: B923), считано от деня на влизане в сила на настоящия регламент.
 (35)
 За сведение, в таблицата в приложението към настоящия регламент са изброени производителите износители, по отношение на които приемането на ангажимента с Решение за изпълнение 2014/657/ЕС остава незасегнато,
 ПРИЕ НАСТОЯЩИЯ РЕГЛАМЕНТ:
 Член 1
 Приемането на ангажимента по отношение на ZNSHINE PV-TECH CO. LTD и неговото свързано дружество в Европейския съюз, обхванати заедно от допълнителен код по ТАРИК B923, се оттегля.
 Член 2
 Настоящият регламент влиза в сила в деня след